## Promocija knjige: Hrvatski konjanički sokol u Vukovaru

| Dana, 25. travnja 2017. godine s početkom u 18:00 sati u prostorijama Gradske knjižnice Vukovar - Ogranak Borovo Naselje, Ulica Domovinskog rata 1 (Tržni centar Vukovar) Državni arhiv u Vukovaru i Gradska knjižnica Vukovar, povodom obilježavanja Dana grada Vukovara, pozivaju Vas na otvorenje izložbe i predstavljanje knjige „HRVATSKI KONJANIČKI SOKOL U VUKOVARU“ autora Željka Iveljića Ovom vrijednom knjigom i prigodnom izložbom Hrvatski konjanički sokol u Vukovaru autora Željka Iveljića Državni arhiv u Vukovaru nastavlja održavati sjećanje na našu zavičajnu povijest, sadržanu u bogatim arhivskim i drugim izvorima i literaturi, sačuvanima u našim arhivima, muzejima ili osobnim ostavštinama. Autor na temelju sačuvane muzejske i arhivske građe, kao i brojnih vijesti dostupnih u službenim glasilima i literaturi, sintetizirao i u riječi pretočio sve trenutačno dostupne informacije o radu ovoga društva, koje je u Vukovaru djelovalo od 1925. do 1929. godine, tj. do konačnoga ukidanja hrvatskih sokolskih društava u jeku diktature kralja Aleksandra. U otvorenju izložbe i predstavljanju knjige sudjeluju: Stjepan Prutki, urednik Toni Roca, suradnik Željko Iveljić, autor Program će obogatiti učenici OŠ Dragutina Tadijanovića Vukovar - Glazbeni odjel Veselimo se Vašem dolasku!!!