OBAVIJEST

O RADU DRŽAVNOG ARHIVA U VUKOVARU S KORISNICIMA USLUGA ARHIVA

TIJEKOM TRAJANJA EPIDEMIJE BOLESTI COVID-19, UZROKOVANE VIRUSOM SARS-CoV-2

Poštovani korisnici,

sukladno najnovijim mjerama Stožera civilne zaštite koje od 1. ožujka 2022. stupaju na snagu (Odluka o prestanku važenja Odluke o uvođenju posebne sigurnosne mjere obveznog testiranja na virus SARS-CoV-2 te posebne sigurnosne mjere obveznog predočenja dokaza o testiranju, cijepljenju ili preboljenju zarazne bolesti COVID-19 radi ulaska u prostore javnopravnih tijela) ukida se obveza predočenja potvrde o testiranju, preboljenju ili cijepljenju prilikom ulaska u javnopravne prostore, pa tako i u Državni arhiv u Vukovaru.

Nova Odluka dostupna je na poveznici.

Također, javna događanja i okupljanja u Državnom arhivu u Vukovaru organizirat će se sukladno odredbama Odluke dostupne na poveznici

dok će se nužna epidemiološka mjera obveznog korištenja maski za lice ili medicinskih maski provoditi sukladno Odluci dostupnoj na poveznici

Prethodne odluke, donijete u svrhu zaštite od zaraze bolesti COVID-19 (od 5. studenoga 2021. godine), su i dalje na snazi:

1. Za vrijeme pojave bolesti COVID-19, uzrokovane virusom SARS-CoV-2, Arhiv će obavljat neposredni rad sa strankama uz prethodnu najavu elektroničkom poštom ili telefonskim putem, pod uvjetom da zahtjev stranke nije moguće riješiti elektroničkim putem ili na bilo koji drugi način koji ne uključuje osobnu nazočnost stranke.

2. Čitaonica je za korisnike otvorena radnim danima (ponedjeljak – petak) u vremenu od 8:00 do 13:00 sati uz obveznu prethodnu najavu elektroničkim ili telefonskim putem najmanje dva (2) dana ranije prije namjeravanog dolaska istraživača.

3. Arhiv će osigurati poseban prostor za rad sa strankama u kojem će njegovi zaposlenici primati stranke uz pridržavanje preporučenih epidemioloških mjera, napose vodeći računa o tome da u isto vrijeme u prostoriji ne smiju biti više od dvije (2) osobe (stranke) te da najmanja udaljenost između njih mora biti 2 metra.

4. Korisnici moraju sa sobom imati osobnu zaštitnu opremu (zaštitnu masku i jednokratne rukavice) te po ulasku u zgradu Arhiva postupati u skladu s uputama zaposlenika Arhiva.

5. Svim strankama, istraživačima i drugim korisnicima obavezno se mora izmjeriti tjelesna temperatura prije ulaska u prostorije Arhiva. U tom smislu, svima koji imaju povišenu tjelesnu temperaturu (37,2 0c i veću temperaturu), smetnje s dišnim organima, a posebno suhi kašalj i kratki dah, bit će onemogućen ulazak, odnosno daljnje zadržavanje u zgradi Arhiva.

6. Dolazak u Arhiv možete prethodno najaviti telefonom:

Županijska 66, Vukovar 032/425-195, 333-934 (Županijska 66, Vukovar)

Duga ulica 2, Vinkovci 032/331-695 (Duga ulica 2, Vinkovci)

ili E-mailom:

drzavni.arhiv.vu@davu.hr

ravnatelj@davu.hr

7. Adrese (s kontaktima) na kojima se osobno možete informirati o bolesti COVID-19 su sljedeće:

- Hrvatski zavod za javno zdravstvo (Dežurni epidemiolog u pripravnosti) 098/227-753

- Nadležni dom zdravlja u Vukovaru 032/413-391

- Nadležni dom zdravlja u Vinkovcima 032/308-545

- Zavod za javno zdravstvo Vukovarsko-srijemske županije 091/ 370-4290; 091/270-0366

8. Obrasci zahtjevnica dostupni su i na web stranici Arhiva: www.davu.hr

9. Novčana naknada za pružanje usluga bit će naplaćena prema Cjeniku naknada objavljenog na web stranici Arhiva.

ravnatelj Državnog arhiva u Vukovaru:

Petar Elez, prof.