## RATNA DEMOGRAFIJA VUKOVARA 1991. – TRI DESETLJEĆA TRAGANJA ZA ISTINOM

| U povodu obilježavanja Dana sjećanja na žrtvu Vukovara 1991. i 30. godišnjice rada Instituta društvenih znanosti Ivo Pilar, Državni arhiv u Vukovaru i Područni centar Instituta Pilar u Vukovaru organizirali su tematsku tribinu u virtualnom (ZOOM) okruženju naslovljenu “Ratna demografija Vukovara 1991. godine – tri desetljeća traganja za istinom”. Uvodno su na tribini govorili dr. sc. Sandra Cvikić i dr. sc. Dražen Živić koji su predstavili najvažnije rezultate projekta Rat, ljudi, brojevi – Vukovar 1991. i danas, koji će u cjelini uskoro biti objavljeni u znanstvenoj višeautorskoj publikaciji, kao zajednički nakladnički projekt Državnog arhiva u Vukovaru i Instituta Pilar. Tribinu je moderirao ravnatelj Državnoga arhiva u Vukovaru profesor Petar Elez, dok su raspravi sudjelovali i djelatnici Hrvatskog memorijalno-dokumentacijskog centra Domovinskog rata iz Zagreba.