## MEĐUNARODNI DAN ARHIVA 2015.

| Hrvatski arhivi u povodu Međunarodnog dan arhiva tradicionalno priređuju izložbe i organiziraju predavanja, radionice, promocije knjiga, stručne skupove i razne promotivne aktivnosti. Na taj način promiču multikulturalni pristup nacionalnoj povijesti, kulturi i društvenom životu, ne samo u arhivima već i u drugim kulturnim, znanstvenim i obrazovnim ustanovama. Obilježavajući ovaj dan, Državni arhiv u Vukovaru priredio je atraktivan trodnevni program u kojem će se javnost moći upoznati s podacima koji obogaćuju shvaćanje životne svakodnevnice civila i vojnika u Prvom svjetskom ratu. Povodom tog tradicionalnog dana bit će svečano predstavljena i otvorena izložba "Vojskovođa Svetozar Boroević" te je po prvi put organiziran Znanstveni skup na temu "Srijem u Prvom svjetskom ratu 1914.-1918".