## DANI OTVORENIH VRATA HAZU 2013. - Izložba Hrvatskog državnog arhiva i Državnog arhiva u Vukovaru

U počast dr. Andriji Štampar Centar za znansveni rad HAZU u suradnji s Državnim arhivom u Vukovaru otvara svoja vrata građanima 19. i 20. studenog 2013. godine.

U utorak 19. studenog u 11 sati manifestaciju će uvodnim obraćanjem otvoriti voditelj Centra akademik Slavko Matić. Dvodnevna manifestacija nudi bogat i raznovrstan program predavanja, prezentacija i projekcije filmova tematski posvećen životu i radu dr. Andrije Štampara. Tom prigodom biti će postavljene izložbe:

- Andrija Štampar (1888.-1958.) u povodu 125. obljetnice rođenja, 55. obljetnice smrti i 65. obljetnice Svjetske zdravstvene organizacije - Hrvatski državni arhiv,

- Vinkovački gimnazijski dani Andrije Štampara u dokumentima Državnog arhiva u Vukovaru - ravnatelj Stjepan Prutki, arhivist-specijalist i Mirela baličević, viši arh. tehničar.

Izložbe će se moći pogledati od 19.-30. studenog 2013. godine u dvorani HAZU-a, J. Dalmatinca 22 u Vinkovcima.

Izložba Akademijinih izdanja biti će postavljena u Gradskoj knjižnici i čitaonici Vinkovci 19. i 20 studenog.