## Održano predavanje na temu Karte i nacrti u arhivskom fondu Vukovarsko vlastelinstvo Državnog arhiva u Vukovaru

| Gimnazija Vukovar bila je od 23. do 25. travnja 2018. domaćin 25. državnog natjecanja iz geografije. Petar Elez, ravnatelj Državnog arhiva u Vukovaru, tom je prigodom (24. travnja 2018.) održao stručno predavanje na temu: „Karte i nacrti u arhivskom fondu Vukovarsko vlastelinstvo Državnog arhiva u Vukovaru“, namijenjeno mentorima natjecatelja. U kontekstu popratnog kulturnog programa natjecanja učenici su u pratnji svojih mentora imali priliku posjetiti Državni arhiv u Vukovaru gdje su se upoznali s ulogom i radom Arhiva te razgledali recentne arhivske izložbene postave, kao i odabrane izvornike arhivskog gradiva.