## Međunarodni znanstveni skup - Društveno-kulturološki opći kontekst granica, posebno Baranje, Podunavlja i susjednih regija u odnosu na europske civilizacijske stečevine i Balkan

| U Belom Manastiru, 11. ožujka 2016. godine u s početkom u 9:00 sati, održan je međunarodni znanstveni skup u suorganizaciji Zavoda za baranjsku povjesnicu, Centra za kulturu, Državnog arhiva u Osijeku i Državnog arhiva u Vukovaru, pod nazivom Društveno-kulturološki opći kontekst granica, posebno Baranje, Podunavlja i susjednih regija u odnosu na europske civilizacijske stečevine i Balkan. Skup je zamišljen kao stručni odgovor na brojna pitanja vjerodostojnosti granica, odnosno cilj skupa bio je objasniti migracije, sastav stanovništva dati etnološku sliku kraja, pokazati kakve su granice bile kroz protekla stoljeća, što su značile i što znače za budućnost. Svoja izlaganja na spomenutu temu predstavili su eminentni znanstvenici iz Mađarske, Bosne i Hercegovine te Hrvatske. U vrijeme odmora, između izlaganja, sudionici su posjetili izložbu arheoloških nalaza pod nazivom JASA – rezultati arheoloških istraživanja lokaliteta Novi Čeminac–Jauhov salaš, u predvorju gradske kinodvorane, a o samoj izložbi govorio je ravnatelj Centra za kulturu prof. Edo Jurić.