## Otvaranje izložbe: "Početci vinske reklame na sjevernom Jadranu"

| Prigodom obilježavanja blagdana sv. Vinka - "Vinkovo" u Iloku Državni arhiv u Vukovaru, Državni arhiv u Rijeci i Muzej grada Iloka pozivaju Vas na Arhivsko-muzejsku večer i otvorenje izložbe "Početci vinske reklame na sjevernom Jadranu" u Galeriji umjetnina Muzeja grada Iloka, dana 24. siječnja 2014. godine s početkom u 17:00 sati. Izložba predstavlja najcjelovitiju zbirku u Hrvatskoj koja obrađuje početke reklamiranja vinskih proizvoda, a obuhvaća prostor sjevernog Jadrana. Autor izložbe Goran Crnković (ravnatelj Državnog arhiva u Rijeci) obradio je bogat fundus koji obuhvaća najstarije vinske etikete, kao i vinske reklame iz novina i drugih periodičnih publikacija. Na izložbi će biti predstavljena i Knjiga o vinu iz 1779. godine koja sadrži preko 400 naputaka za vino, pivo i ocat te na taj način predstavlja zanimljivo vrelo za proučavanje povijesti vinarstva.