Zakon o arhivskom gradivu i arhivima (NN 105/97, NN 64/00, NN 65/09), propisuje sveobuhvatnu zaštitu arhivskog i registraturnog gradiva bez obzira u čijem se vlasništvu ili posjedu nalazi te da li je registrirano i evidentirano.

Uvjeti čuvanja i zaštite javnog arhivskog gradiva izvan arhiva i privatnog arhivskog gradiva za koje je utvrđeno da ima svojstva kulturnog dobra uređeni su Pravilnikom o zaštiti i čuvanju arhivskog i registraturnog gradiva izvan arhiva (NN 63/04, 106/07). Pravilnik se odnosi na sve vrste zapisa i dokumenata, službene i poslovne evidencije i dokumentaciju nastalu, prikupljenu ili korištenu u radu stvaratelja bez obzira na oblik, vrstu, izvor i način stjecanja. Odredbe Pravilnika primjenjuju se na gradivo fizičkih i pravnih osoba koje nisu osnovane za obavljanje arhivske djelatnosti u smislu čl. 49. i 50. Zakona, odnosno nisu upisane u Upisnik arhiva u RH. Pravilnik propisuje način organizacije i evidentiranja gradiva, način tehničkog opremanja i odlaganja te smještaj gradiva, stručno osposobljene radnike u pismohrani, donošenje internog pravilnika o zaštiti i obradi arhivskog i registraturnog gradiva.