## Arhivsko-muzejska vinska večer

| U prostorijama Hrvatskog doma Vukovar, dana 1. listopada 2013. godine upriličena je Arhivsko- muzejska vinska večer u organizaciji Državnog arhiva u Vukovaru i Hrvatskog doma Vukovar. Posjetiteljima je bila predstavljena arhivska izložba pod nazivom "Počeci vinske reklame na Sjevernom Jadranu" iz fundusa Državnog arhiva u Rijeci. Autor izložbe Goran Crnković, ravnatelj Državnog arhiva u Rijeci ukazao je da su na izložbi postavljene reklame, plakati, oglasi i naljepnice, kao i etikete na vinima, s kraja 19. i početka 20.st., kada je Rijeka bila veliko trgovačko središte. Posjetitelji su mogli čuti stare vinske recepte iz "Knjige o vinu" iz 1779. godine u posjedu Državnog arhiva i Muzeja Slavonije u Osijeku. Predstavili su se i vukovarski vinari ponudivši svoja vina na degustaciju.