## Promocija knjige "Povijest slobodnog zidarstva u Hrvatskoj - I. Mudrost", autora Branka Šӧmena

| U sklopu 7. Vukovar Film Festivala 31. kolovoza 2013. godine Državni arhiv u Vukovaru i Gradska knjižnica Vukovar organizirali su promociju knjige autora Branka Šomena "Povijest slobodnog zidarstva u Hrvatskoj - I. Mudrost". Povijest slobodnog zidarstva zamišljena je kao trilogija (Mudrost, Snaga, Ljepota) koja otkriva razvoj slobodnozidarske misli u Europi i posebno u Hrvatskoj. O knjizi je, osim autora, govorio i prof. dr. Josip Vrbošić, profesor na Pravnom Fakultetu u Osijeku te Stjepan Prutki, ravnatelj Državnog arhiva u Vukovaru, dok je pojedine dijelove iz knjige čitao glumac Predrag Miki Manojlović. Atraktivan program upotpunila je prigodna izložba Muzeja Slavonije Osijek iz ostavštine osječke slobodno-zidarske lože "Budnost".