## Svečano otvorena izložba: KIP BIBLIJE - TIJELO JEZIKA SA SVIJU KONTINENATA

| Povodom obilježavanja 15. obljetnice obnove djelovanja Ogranka Matice hrvatske u Vukovaru, 27. ožujka 2018., u čitaonici Državnog arhiva u Vukovaru, svečano je otvorena izložba: „Kip Biblije – tijelo jezikậ sa sviju kontinenata“. Autor izložbe je Siniša Vuković, istaknuti brački i splitski kulturni djelatnik i kolekcionar Biblija, dok su organizatori: Državni arhiv u Vukovaru, Ogranak Matice hrvatske u Vukovaru, Gradska knjižnica Vukovar, Franjevački samostan Vukovar i Društvo hrvatskih književnika – Ogranak u Splitu. Spomenuta će izložba, čija je svrha predstaviti javnosti brojna izdanja Biblije u Hrvatskoj i svijetu, za javnost biti otvorena naredna dva tjedna.