## Promocija knjige "SRIJEMSKA ŽUPANIJA - Zapisnici sjednica 1760. - 1766."

| Dana 9. prosinca 2015. godine s početkom u 12,00 sati u Velikoj vijećnici Vukovarsko-srijemske županije, Županijska 9, Vukovar, Državni arhiv u Vukovaru, Hrvatski državni arhiv i Vukovarsko-srijemska županija pozivaju Vas na svečanu promociju druge knjige zapisnika županijskih sjednica SRIJEMSKA ŽUPANIJA – Zapisnici sjednica 1760.-1766. Arhivsko gradivo Srijemske županije sadrži obilje prvorazrednih podataka o ustroju javne vlasti i obnovi županijskog uređenja na području civilne (građanske) Hrvatske, društvenim, gospodarskim i vjerskim prilikama koje su vladale u kasnofeudalnoj Slavoniji, ali i o želji i spremnosti vrhovne kraljevske vlasti da kroz djelovanje županijske uprave konsolidira odnose i uredi čvrstu kraljevsku upravu u oslobođenim područjima Knjigu će predstaviti Stjepan Prutki, ravnatelj Državnog arhiva u Vukovaru, doc. dr. Dubravka Božić-Bogović, Filozofski fakultet u Osijeku, dr. sc. Maja Katušić, Hrvatski institut za povijest, doc. dr. Tomislav Galović, Filozofski fakultet u Zagrebu, mr. Ladislav Dobrica, Hrvatski državni arhiv, priređivač i Ivana Posedi, priređivač Promocija knjige održava se pod pokroviteljstvom župana Vukovarsko-srijemske županije, gdina Bože Galića Očekujemo Vas!