## Dan grada Vinkovaca i projekcija filma "Čaruga – ogledalo vremena"

Povodom proslave Dana grada Vinkovaca, u petak, 17. srpnja 2015. godine, Državni arhiv u Vukovaru u suradnji s Gradskim kazalištem „Joza Ivakić“ Vinkovci organizirao je projekciju dokumentarnog filma Državnog arhiva u Osijeku, "Čaruga – ogledalo vremena".

Dokumentarni film sniman je na temelju vjerodostojnog arhivskog gradiva (sudski spis Kraljevskog sudbenog stola u Osijeku) te po prvi put otkriva istinu o mitu najpoznatijeg slavonskog razbojnika Jovana Stanisavljevića Čaruge. Osim dokumentarnih snimaka, fotografija te sudskih spisa, film prikazuje stvarne događaje snimane kroz igrane filmske scene s originalnim dijalogom temeljenim na arhivskom gradivu.