## Održano predavanje pod nazivom GLAGOLJAŠKO PJEVANJE I KORIZMENI OBIČAJI U DALMACIJI

Ogranak Matice hrvatske u Vukovaru

U povodu obilježavanja 15. obljetnice obnove djelovanja Ogranka Matice hrvatske u Vukovaru Siniša Vuković, predsjednik Društva hrvatskih književnika – Ogranak u Splitu, održao je u petak 9. ožujka 2018. predavanje: „Glagoljaško pjevanje i korizmeni običaji u Dalmaciji“. Nazočni uzvanici su tom prilikom imali priliku poslušati i dionice zvučnih zapisa glagoljaškog pjevanja Selaca na Braču u izvedbi Župskog mješovitog pjevačkog zbora Krista Kralja i pučkih pjevača župe Gospe Karmelske, objavljena na tri CD nosača zvuka u nakladi Verbuma d.o.o. 2008. (urednik: Ivan Vuletić, dirigent: Siniša Vuković). Organizatori predavanja bili su Državni arhiv u Vukovaru, Ogranak Matice hrvatske u Vukovaru i Društvo hrvatskih književnika – Ogranak u Splitu. Predavanje je održano u konferencijskoj dvorani Državnog arhiva u Vukovaru.