## Izložba "Plemići i velikaši Srijemske županije" u Iloku

| U Galeriji umjetnina Muzeja grada Iloka smještenog u dvorcu Odescalchi, dana 5. listopada 2013. godine otvorena je izložba "Plemići i velikaši Srijemske županije". Riječ je o izložbi arhivskog gradiva čiji je autor Ladislav Dobrica, arhivist iz Hrvatskog državnog arhiva, a korišteno je gradivo iz fondova i zbirki Hrvatskog državnog arhiva, Državnog arhiva u Osijeku, Gradskog muzeja Vinkovci i Muzeja grada Iloka. U izložbi su prikazane grbovnice, darovnice, plemićke svjedodžbe i isprave oko stjecanja i dokazivanja plemstva na području nekadašnje Srijemske županije u vremenskom rasponu od sredine 17. do 19. stoljeća. Organizatori izložbe su Muzej grada Iloka, Hrvatski državni arhiv i Državni arhiv u Vukovaru.