## SVEČANA PRIMOPREDAJA ARHIVSKOG GRADIVA

| Povodom obilježavanja Međunarodnog dana arhiva 9. lipnja 2018. pozivamo Vas da 4. lipnja u 13:00 sati, u zgradi Državnog arhiva u Vukovaru, nazočite konferenciji za tisak, priređenoj povodom svečane primopredaje dijela arhivskih fondova i zbirki koje je Državni arhiv u Vukovaru, po osnutku 2007., preuzeo od Državnog arhiva u Osijeku. Posljednja preuzimanja arhivskog gradiva iz fundusa Državnog arhiva u Osijeku obavljena su krajem 2017. kada je među ostalim gradivom u novu arhivsku zgradu u Vukovaru (Županijska 66) preuzet i fond „Vukovarsko vlastelinstvo 1719. – 1945.“, najcjelovitije sačuvan fond te vrste u Republici Hrvatskoj. Organizatori konferencije su Državni arhiv u Vukovaru i Državni arhiv u Osijeku. Veselimo se Vašem odzivu i dolasku.