## Vukovarsko-srijemska županija na starim kartama i planovima

Dana 5. studenog 2015. godine s početkom u 18,00 sati u prostorijama Hrvatskog doma,

DRŽAVNI ARHIV U VUKOVARU, VUKOVARSKO-SRIJEMSKA ŽUPANIJA i HRVATSKI DOM VUKOVAR,

povodom obilježavanja Dana Vukovarsko-srijemske županije pozivaju Vas na svečano otvorenje arhivske izložbe "Vukovarsko-srijemska županija na starim kartama i planovima" autorice više arhivistice mr. sc. Mirjane Jurić.

Izložba na primjeru starih karata donosi pregled razvoja topografije i katastra na našim područjima, i na vizualno dojmljiv način približava građanima svijest starih karata naše Županije kao dijela naše zavičajne prošlosti. Izložba obuhvaća gotovo 40 plakata na kojima se nalaze karte Vukovarskog vlastelinstva, planovi i nacrti šireg područja Vukovarsko-srijemske županije, od antike do suvremenog doba!

U izložbi je korišteno bogato gradivo stare kartografske provenijencije iz fondova i zbirki Državnog arhiva u Osijeku, Hrvatskog državnog arhiva i Gradskog muzeja u Vukovaru.
Izložbu će obogatiti svojim sudjelovanjem na otvorenju dječji zbor "Vukovarski golubići"

Dobro nam došli !!!