## SVEČANO OTVORENJE NOVE ZGRADE DRŽAVNOG ARHIVA U VUKOVARU

U četvrtak, 30. studenoga 2017., ministrica kulture Republike Hrvatske, dr. sc. Nina Obuljen Koržinek, svečano je otvorila za javnost novu zgradu Državnog arhiva u Vukovaru (Županijska 66, Vukovar). Spomenutim događajem Arhiv i formalno započinje svoju stručnu i javnu kulturnu djelatnost u novom, namjenski građenom objektu.

Osim ministrice kulture, nazočnim gostima i posjetiteljima su obratili su se ravnatelj Državnog arhiva u Vukovaru, Petar Elez, župan Vukovarsko-srijemske županije, Božo Galić i zamjenik gradonačelnika Grada Vukovara, Marijan Pavliček. Svečanost su svojim umjetničkim izvedbama dodatno uzveličali akademski glumci Gradskog kazališta „Joza Ivakić“ Vinkovci, Matea Marušić i Vladimir Andrić te Dječji zbor „Vukovarski golubići“ i Vokalni ansambl „Brevis“ iz Osijeka.