## Promocija knjige "SRIJEMSKA ŽUPANIJA - Zapisnici sjednica 1767. - 1771."

| Povodom obilježavanja Dana Vukovarsko-srijemske županije, a u suorganizaciji Državnog arhiva u Vukovaru, Hrvatskog državnog arhiva i Vukovarsko-srijemske županije, pozivamo vas na svečanu promociju knjige SRIJEMSKA ŽUPANIJA Zapisnici sjednica 1767. – 1771. Promocija će se održati 7. studenog 2016. godine s početkom u 12,00 sati u Velikoj vijećnici Vukovarsko-srijemske županije, Županijska 9, Vukovar Objavom treće knjige zapisnika Srijemske Županije (1767. - 1771.) Državni arhiv u Vukovaru nastavlja s praksom objavljivanja povijesnih izvora važnih za istraživanje zavičajne prošlosti Srijema i njemu susjednih područja. Kao prethodne dvije i ova je knjiga potvrda duge tradicije Srijemske županije, tê najvažnije i najdugovječnije administrativno-teritorijalne jedinice, odnosno tijela uprave na našim prostorima. U knjizi se mogu pronaći vrijedni podaci o administrativnom, društvenom, gospodarskom, vjerskom, demografskom, urbanističkom i komunalnom razvoju srijemskih naselja u drugoj polovici 18. stoljeća jer ista predstavlja nezaobilazno i prvorazredno povijesno vrelo zaljubljenicima u zavičaj, povijest ali i političkim dužnosnicima, nasljednicima povijesne Srijemske županije. Promocija knjige odvija se pod pokroviteljstvom Župana Vukovarsko-srijemske županije, gdina Bože Galića Veselimo se vašem dolasku !