## Posjet učenika Tehničke škole Nikole Tesle Vukovar Državnom arhivu u Vukovaru

Dana, 23. svibnja 2017. godine Državni arhiv u Vukovaru u pratnji profesora Nikice Torbice posjetili su učenici 2aEKT razreda (Leonardo Lujić, Manuela Pole i Dea Stipanović) Tehničke škole Nikole Tesle Vukovar.

Prvo smo učenike upoznali s poviješću našeg Arhiva, djelatnošću te svrhom postojanja arhiva, a potom smo učenike proveli kroz spremišta te im prezentirali i upoznali s najvrednijim, najstarijim i najzanimljivijim gradivom koje se čuva u našem Arhivu.

Učenici su imali i posebnu priliku pobliže upoznati i proučiti arhivsku građu vezanu uz tvornicu Bata Borovo, čija je povijest čvrsto isprepletena s poviješću Tehničke škole Nikole Tesle Vukovar.

Na kraju posjeta izražena je obostrana zainteresiranost i želja za suradnjom i u narednim školskim godinama.