## Predstavljanje nacionalnoga filmskog arhiva - Hrvatske kinoteke

| U povodu Dana grada Vinkovaca 20. srpnja 2013. godine u Velikoj gradskoj vijećnici Državni arhiv u Vukovaru i Turistička zajednica grada Vinkovaca organizirali su program pod nazivom Predstavljanje nacionalnog filmskog arhiva - Hrvatske kinoteke. U sklopu programa prikazan je vrijedan materijal vezan za Vinkovce. Prikazani su fragmenti iz žurnala „Zvono“ (Vinkovci početkom 30-ih godina 20 st.), fragmenti iz filma „Seljačka sloga“(nastup folklornih društava iz okolice Vinkovaca), te film „Široki front“ iz 1959. godine. Hrvatsku kinoteku predstavili su Mladen Burić i Lucija Zore.