## Rijeke koje povezuju - Dunav, Drava i Sava

| U utorak, 15. prosinca 2015. godine u 12:00 sati u organizaciji Državnog arhiva u Vukovaru, HAZU – Zavoda za znanstvenoistraživački i umjetnički rad u Vukovaru i Državnog arhiva u Osijeku u rodnoj kući Lavoslava Ružičke otvara se izložba: Rijeke koje povezuju - Dunav, Drava i Sava na starim razglednicama iz fundusa Državnog arhiva u Osijeku autora Dražena Kušena i Erike Žilić Vincetić. Pod poetskim naslovom izložbe –Rijeke koje povezuju – skrivena je složena panorama prošlosti onih dijelova tokova velikih rijeka Dunava, Drave i Save kojima oni zajedno čine veliko i bogato međurječje. „Ta je ponorama složena na temelju razglednica iz fundusa Državnog arhiva u Osijeku koje su davno izrađivane, s ljubavlju odašiljane i brižno čuvane, a na svojim ilustracijama nose upravo motive rijeka Dunava, Drave i Save. Odabir izložaka otkriva mozaik našeg susret s tim rijekama i ljudima kraj njih i na njima u prošlosti. Pred nama se kao na filmu izmjenjuju vizure pejzaža i panorama sela i gradova, obalne ulice, građevine i vegetacija, mostovi, kupališta, pristaništa i plovila, profesija povezane s rijekom, rad i razonoda ljudi, ukratko, simbioza čovjeka i naših velikih rijeka u prošlosti. I nakon tisućeljeća koja su minula one su i u suvremenom europskom kontekstu predmet percepcije, razgovora i dogovora oko njihove uloge i značenja za zemlje kojima teku i prostire kojima dominiraju.“ (iz kotaloga) Na otvorenju izložbe će, pored suautorice Erike Žilić Vincetić, sudjelovati i Stjepan Prutki, ravnatelj Državnog arhiva u Vukovaru, Henrik Ivan Damjanovića, upravitelj Zavoda za znanstvenoistraživački i umjetnički rad u Vukovaru, Mirjana Šota, voditeljica Vodnogospodarske ispostava ze mali sliv "Biđ-Bosut" sa sjedištem u Vinkovcima i Petar Elez, arhivist DAVU-a. U programu sudjeluju i Vukovarski golubići. Očekujemo Vas!!!