Poštovani prijatelji i korisnici!

Danas je svima nama dobro poznata činjenica kako se povijest a i druge grane znanstvene djelatnosti temelje na izvornim dokumentima. Možemo s pravom reći kako znanstveno utemeljenog pristupa povijesnoj znanosti gotovo da i nema ako se u svome radu ne osvrnemo na činjenice i podatke sadržane u arhivskim izvorima kao vjerodostojne i autentične svjedoke minulih događaja. Neki će pak ići tako daleko i reći kako bez arhivskih izvora nema niti povijesti.

S tim u skladu, Državni arhiv u Vukovaru, kao "čuvar" naše pisane zavičajne baštine, predstavlja izvorište ne samo povijesno znanstvenih pothvata usmjerenih ka istraživanju raznih aspekata prošlosti Vukovarsko-srijemske županije, nego i privatnih genealoških istraživanja, kojima pojedine osobe nastoje dobiti što potpunije odgovore o vlastitome porijeklu i obiteljskim korjenima.

Stručno-znanstvenim metodama konzervatorskih zahvata arhivi u svijetu nastoje osigurati trajno i dugoročno očuvanje arhivskog gradiva, a razvojem informacijskih tehnologija omogućuju da to arhivsko gradivo bude lako i brzo dostupno, gdje god se nalazili, u svakom trenutku.

Ravnatelj:

Petar Elez, prof.

OBAVIJEST

Od dana 29. kolovoza 2018. godine Državni arhiv u Vukovaru djeluje na dvije lokacije:

- Državni arhiv u Vukovaru, Županijska 66, 32 000 Vukovar

- Arhivski sabirni centar u Vinkovcima, Duga 2, 32 100 Vinkovci