## Susret Stručnog vijeća nastavnika i profesora povijesti u osnovnim i srednjim školama Vukovarsko-srijemske županije

| U subotu, 20. listopada 2018., u Državnom arhivu u Vukovaru održan je redovni susret Stručnog vijeća nastavnika i profesora povijesti u osnovnim i srednjim školama Vukovarsko-srijemske županije. Pored predavača iz područja nastave povijesti na susretu je izlagala i dr. sc. Vlatka Lemić (ICARUS – Hrvatska) s temom izlaganja: „Digitalna platforma Topoteka - lokalna povijest, europska priča“. Istom je prigodom Državni arhiv u Vukovaru predstavio najnovije projekte iz domene programa arhivske pedagogije s posebnim naglaskom na predstavljanje didaktičke igre: „Putovima zavičaja“ uz pomoć koje učenici usvajaju i stječu nove spoznaje o arhivu i arhivskom gradivu, kao i o zavičajnoj prošlosti Vukovarsko-srijemske županije.