## Zdravlje, sigurnosti i zaštita u zajednici

| Povodom 19. sajma zdravlja u Vinkovcima, koji se održava od 17. do 19. travnja 2015. godine, na temu Zdravlje, sigurnosti i zaštita u zajednici, Državni arhiv u Vukovaru, u suradnji s Hrvatskim državnim arhivom predstavit će izložbu Hrvatskog državnog arhiva pod nazivom Od države do javnosti: Tuberkuloza u fondovima Hrvatskog državnog arhiva i Odsjeka za povijest medicinskih znanosti Hrvatske akademije znanosti i umjetnosti, autorice izložbe prof.dr.sc. Stella Fatović-Ferenčić, dr. med. i Darija Hofgräff, dipl. pov. i arhivistica. Otvorenje izložbe je u subotu 18. travnja 2015. godine, u prostorijama Srednje strukovne škole Strahimir Kranjčević Vinkovci, s početkom u 09:15 sati. Nakon otvorenja izložbe, u istim prostorijama održat će se radionice za stručno usavršavanje na temu: - Arhitektura i djeca - Psihologija i pedagogija - Zdravlje i zdravstvo Stručno usavršavanje namijenjeno je širokom spektru sudionika, od učenika do inženjera, djelatnika u prosvijeti, liječnika, ljekarnika, fizioterapeuta itd. Na temu izložbe, prisutnima će se obratiti jedan od predavača, prof. dr. sc. Slobodan Lang, prof. Stjepan Prutki, ravnatelj Državnog arhiva u Vukovaru i dr. med. Mladen Karlić, gradonačelnik grada Vinkovaca koji će ujedno i otvoriti Izložbu. RADUJEMO SE VAŠEM DOLASKU!