## POZIV NA TEČAJ STRUČNOG USAVRŠAVANJA ZA DJELATNIKE U PISMOHRANAMA

Državni arhiv u Vukovaru 20. i 21. listopada 2014. godine organizira dvodnevno

STRUČNO USAVRŠAVANJE ZA DJELATNIKE U PISMOHRANAMA

Stručna osposobljenost djelatnika zaduženih za rad u pismohranama zakonska je obaveza i potreba suvremene zaštite arhivskog i registraturnog gradiva kod stvaratelja i imatelja, propisana Pravilnikom o stručnom usavršavanju i provjeri stručne osposobljenosti djelatnika u pismohranama (NN, 93/04).

Kako bi približio arhivsku struku i praksu službe nadzora te olakšao pripreme za stručni ispit, kojega su svi djelatnici u pismohranama dužni položiti, Državni arhiv u Vukovaru provodi redovne edukacije djelatnika u pismohranama.

Cijena po polazniku tečaja iznosi 1.100,00 kuna (oslobođeno od PDV-a), a uključuje: prisustvovanje predavanju, radni materijal i Priručnik za polaganje stručnih ispita, te mogućnost stalnih konzultacija i savjetovanja s predavačima do trenutka polaganja ispita.

Uplatu na temelju dostavljenog računa potrebno je izvršiti najkasnije do 1. listopada, a za prijave nakon tih datuma kotizacija iznosi 1.350,00 kuna. Dolazak na tečaj moguć je isključivo uz predočenje potvrde o uplati kotizacije. U cijenu tečaja nije uključen trošak polaganja ispita.