## LJETNA RADIONICA U OPĆINSKOJ NARODNOJ KNJIŽNICI DRENOVCI

Kako bi se istaknula mogućnost doprinosa arhiva odgoju i obrazovanju Državni arhiv u Vukovaru je u ciklusu ljetnih radionica održao i edukativnu radionicu „Grbovi stari i novi„ u Općinskoj narodnoj knjižnici Drenovci.

Radionica je edukativnog karaktera te kroz igru i praktičan rad produbljuje i proširuje znanja o grbovima. Tijekom čitavog obrazovnog razdoblja, ali i iskustveno, djeca se susreću sa različitim grbovima, a na radionici im se približavaju osnove heraldike, znanosti koja se bavi proučavanjem grbova. Upoznavaju se osnovnim pojmovima i principima izrade grba, a također i nastanak i funkciju najranijih poznatih grbova.

Do sada su održane radionice 29. i 31. kolovoza 2017. godine.

Radionicu održavaju Irena Milobara i Branimir Peti.