## Državno natjecanje iz geografije 2018. Vukovar

Gimnazija Vukovar će od 23. do 25. travnja 2018. biti domaćin sudionicima 25. državnog natjecanja iz geografije za učenike osnovnih i srednjih škola. Natjecanje se održava pod pokroviteljstvom i u organizaciji Ministarstva znanosti i obrazovanja Republike Hrvatske, Agencije za odgoj i obrazovanje te Hrvatskog geografskog društva.

U kontekstu razvoja Programa arhivske pedagogije Državni arhiv u Vukovaru se i sam aktivno uključio u rad Organizacijskog odbora natjecanja te u tom smislu domaćinu i organizatorima natjecanja ponudio vlastite arhivsko-pedagoške sadržaje: predavanje o kartama i planovima Vukovarskog vlastelinstva namijenjeno mentorima te posjet Arhivu uz stručno vodstvo. Arhiv će, također, prigodnim promotivnim materijalima (knjižnim arhivskim izdanjima) doprinijeti nagrađivanju učenika koji osvoje prva tri mjesta na Državnom natjecanju iz geografije.