## Održano stručno predavanje učitelja hrvatskog jezika

| Državni je arhiv u Vukovaru 28. siječnja 2019. godine bio domaćinom edukacije na županijskoj razini koju je provodi MZOS. U kongresnoj je dvorani održano predavanje za sve učitelje osnovnih škola koji predaju Hrvatski jezik u Vukovarsko srijemskoj županiji. Predavanje je dijelom edukacije učitelja na razini cijele Republike Hrvatske koju provodi MZOS u sklopu reforme Škola za život, a čija primjena kreće od šk. god 2019./ 2020. u svim školama. Ravnatelj je Arhiva Petar Elez pozdravio skup i pozvao učitelje da sate svoje nastave održe u prostorijama Arhiva upoznavajući povijesne izvore koje Arhiv posjeduje. Predavanje u trajanju od četiri sata održala je profesorica Anita Šojat iz OŠ Ljudevita Gaja u Osijeku koja je jedna od sastavljačica kurikula za predmet Hrvatski jezik.