## Vinkovačke jeseni-kako je sve počelo...

| Povodom obilježavanja 48. Vinkovačkih jeseni, u prostorima Gradske knjižnice i čitaonice Vinkovci, Državni arhiv u Vukovaru i Turistička zajednica grada Vinkovaca organizirali su prigodnu izložbu pod nazivom "Vinkovačke jeseni-kako je sve počelo..." . Svečano otvorenje izložbe bilo je 9. rujna, dok je izložba za sve posjetitelje bila otvorena do 16. rujna 2013. Osim arhivskog gradiva, koju čine dopisi, okružnice, letci i pozivi, na izložbi su se mogla vidjeti i pisma poznatih glumaca, akademika i književnika poput glumaca Rade Šerbedžije, Krešimira Zidarića, Ive Ficija, književnika Ivana Kušana, Dragutina Tadijanovića, Dobriše Cesarića, Ćamila Sijarića, kao i fotografije iz privatnih zbirki te novinski članci s prvih "Vinkovačkih jeseni". Izložbu su priredili Mirela Baličević i Stjepan Prutki, ravnatelj Državnog arhiva u Vukovaru uz prigodni program u kojem su sudjelovali Lovro Bilandžija, Đuro Kuveždić, pučki pjesnik te muška pjevačka skupina "Paorija"Tordinci.