## NOĆ KNJIGE 2018.

Povodom tradicionalnog obilježavanja manifestacije Noć knjige 2018. Državni arhiv u Vukovaru nastavio je dosadašnju suradnju s knjižnicama Vukovarsko-srijemske županije te je u tom kontekstu 23. travnja u prostorijama Gradske knjižnice i čitaonice Ilok održana interaktivna radionica „Skriveno blago arhivske knjižnice Državnog arhiva u Vukovaru“.

Na radionici su sudjelovali učenici 6.a, 6.b i 6.c Osnovne škole Julija Benešića Ilok. Cilj radionice bio je učenicima proširiti znanje o djelatnosti čuvara kulturne baštine, a ujedno im je priređena i izložba knjižničnog fonda Državnog arhiva u Vukovaru.