## Znanstveni skup "SRIJEM U PRVOM SVJETSKOM RATU 1914.-1918."

| Utorak, 09. lipnja 2015. godine Državni arhiv u Vukovaru u suorganizaciji Matice Hrvatske - Ogranak Matice Hrvatske Vukovar, Instituta društvenih znanosti - Područni centar Vukovar, Udruge povjesničara i baštinika zavičajne starine Slavonije, Baranje i Srijema, Sveučilišta J. J. Strossmayera u Osijeku - Filozofski fakultet po prvi put organizira Znanstveni skup na temu „ SRIJEM U PRVOM SVJETSKOM RATU (1914.-1918.)“ . Na skupu će 20 istaknutih izlagača upoznati i provesti javnost kroz društveno-političke, kulturne, gospodarske i zdravstvene prilike Slavonije i Srijema tijekom Prvog svjetskog rata. Značaj je znanstvenog skupa da se otvaraju brojna pitanja iz naše prošlosti i da se javnost upozna sa povijesnim shvaćanjima o Srijemskom kraju u tim prijelomnim trenutcima naše nedavne povijesti. Skup će se održati u Gradskom muzeju Vukovar, Županijska 2, Vukovar s početkom u 9 sati, a trajat će do 16 sati. Radujemo se Vašem dolasku!