## DANI HRVATSKOG FILMSKOG ARHIVA U VINKOVCIMA/VUKOVARU

| Povodom obilježavanja DANA HRVATSKOG FILMSKOG ARHIVA U VINKOVCIMA/VUKOVARU, Državni arhiv u Vukovaru priredio je atraktivan dvodnevni program, u kojem Vas zanimljivim predavanjima, filmskim projekcijama i edukativnim radionicama uvodimo u svijet sedme umjetnosti. Dan Hrvatskog filmskog arhiva u Vinkovcima/Vukovaru Državni arhiv u Vukovaru ove godine priređuje u suradnji s Ogrankom Matice Hrvatske u Vinkovcima 16. i 17. prosinca s početkom u 18,00 sati u prostorijama Matice Hrvatske u Vinkovcima, a u suradnji s Hrvatskim domom u Vukovaru 18. i 19. prosinca u dvorani Ružičkine kuće u Vukovaru s početkom u 18, 00 sati. Zanimljiva predavanja priredili su Mladen Burić, načelnik Odsjeka za obradu filmskog, video i fono gradiva HFA HDA, Kristina Kumrić Raspudić, filmski režiser, a biti će prikazan i dokumentarni film Sve o Evi i eksperimentalni film o starom vinkovačkom kinu Crvena zvijezda filmskog snimatelja, redatelja i fotografa Silvestra Kolbasa, redovitog profesora Akademije dramskih umjetnosti Sveučilišta u Zagrebu. Tom prigodom pozivamo Vas da svojim prisustvom doprinesete i uveličate obilježavanje ovog događaja. Radujemo se Vašem dolasku!