## ICARUS@work – Suradnja i povezivanje baštinskih ustanova i zajednice kroz digitalnu platformu Topoteka

| Nastavno na dugogodišnja pozitivna iskustva i dosadašnju suradnju stručnjaka iz hrvatskih arhiva i drugih baštinskih i znanstvenih ustanova na ICARUS aktivnostima zadovoljstvo nam je obavijestiti vas da smo na poticaj ICARUS-a, a po uzoru na 2014. pokrenutu inicijativu/udrugu ICARUS4all pokrenuli osnivanje udruge ICARUS HRVATSKA putem koje nam je cilj koordinirati i intenzivirati tekuće programe i projekte ICARUS-a u Hrvatskoj i pokrenuti nove aktivnosti na području međuinstitucionalne i međunarodne suradnje, promicanja pisane baštine i implementacije suvremene IT infrastrukture u rad kulturnih i znanstvenih ustanova i udruga te razmjenu stručnih znanja i iskustava. Slijedom dosadašnjih ICARUS aktivnosti u Hrvatskoj – organizaciji međunarodnih stručnih skupova, brojnih radionica, javnih predavanja i drugih manifestacija vezanih uz promociju, digitalizaciju i zaštitu pisane baštine, predstavljanju međunarodnih arhivskih i baštinskih projekata i inicijativa, povezivanju s međunarodnom stručnom zajednicom, kao i organizaciji programa stručnih usavršavanja, nakladničke djelatnosti te sudjelovanjima na raznim stručnim i znanstvenim skupovima, planiramo buduće slične aktivnosti u kojima smo otvoreni za suradnju sa svima zainteresiranima za ove teme i područja djelovanja. Stoga Vas pozivamo da nam se pridružite u ovoj inicijativi te na taj način produbimo suradnju zajednice na izgradnji vlastitog lokalnog osjećaja u promicanju, zaštiti naše kulturne baštine kao i razvijanja lokalnog turizma u Vukovaru, 14. prosinca 2016. u prostorijama Gradskog muzeja Vukovar. U programu će sudjelovati potpredsjednica ICARUS-a dr.sc. Vlatka Lemić koja je ujedno i predsjednica ICARUS HRVATSKA.