## Ljetne radionice Državnog arhiva u Vukovaru

| I ovo ljeto nastavljena je suradnja s Općinskom narodnom knjižnicom u Drenovcima u sklopu kojega su održane dvije radionice. Utorak, 28. kolovoza održana je edukativna radionica „Grbovi – stari i novi“ na kojoj su djeca kroz igru i praktičan rad produbili i proširili znanje o grbovima. Četvrtak, 30. kolovoza održana je radionica „Skriveno blago arhivske knjižnice Državnog arhiva u Vukovaru“. Djeci su predočene vrste knjižnica te naznačeno da specijalne knjižnice, kao što je arhivska knjižnica, nije samo mjesto gdje se knjige čuvaju, nego je to bitan segment u radu arhiva. Cilj radionice je bio prikazati djelatnost arhiva koji, osim što prikuplja, sređuje i čuva knjižničnu građu, također pruža i raznolike knjižnične usluge kako djelatnicima arhiva, tako i svojim korisnicima. Uz to, djeci su pokazane i neke od zanimljivih primjeraka građe iz svoje knjižnice te ih uspoređivali sa današnjim primjercima istoga.