## ODRŽANA RADIONICA "VRSTE I ANALIZA POVIJESNIH IZVORA" U OŠ MITNICA VUKOVAR

Državni arhiv u Vukovaru je, nakon ljetnog slijeda radionica, u okviru promicanja arhivske pedagogije nastavio niz predavanja i radionica u suradnji s osnovnim i srednjim školama Vukovarsko-srijemske županije.

Dana 2. listopada 2017. godine održano je predavanje i interaktivna radionica s učenicima 5.a i 5.b razreda Osnovne škole Mitnica Vukovar pod vodstvom nastavnice povijesti Katarine Kalinić.

Tema radionice je dogovorena u kontekstu nastave povijesti pod nazivom Vrste i analiza povijesnih izvora.

Kroz održanu radionicu učenici su izravnim uvidom u pisane, materijalne, slikovne i zvučne povijesne izvore mogli spoznati važnost i potrebu njihovog prikupljanja i očuvanja te kakvo ono značenje ima za sadašnjost i koje poruke ostavljamo našim budućim generacijama.

Radionicu je održala Irena Milobara, arhivist