## Ruralno i sakralno graditeljstvo Vinkovaca i okolice

| Dana 15. svibnja s početkom u 19:00 sati u Gradskom kazalištu "Joza Ivakić" Vinkovci, a u organizaciji Državnog arhiva u Vukovaru i Gradskog kazališta "Joza Ivakić" Vinkovci biti će svečano otvorena izložba pod nazivom "RURALNO I SAKRALNO GRADITELJSTVO VINKOVACA I OKOLICE". U ovoj izložbi autori prof. Tomo Šalić i Mirela Baličević, viši arh. tehničar uvode Vas u svijet stare graditeljske baštine našeg slavonskog zavičaja kroz fotografije i odabrane arhivske zapise od 18. stoljeća do danas. Cilj ove izložbe je prikazati i upozoriti na stanje ruralnih i sakralnih objekata Vinkovaca i okolice jer arhitektura predstavlja uz tri dimenzije - širinu, visinu i dubinu, i četvrtu dimenziju - vrijeme, tj. kretanje potrebno da se arhitektura doživi "sa svih strana". Upravo je ova izložba i smišljena da doživimo četvrtu dimenziju koja prikazuje vrijeme od trenutka stvaranja do danas sa svrhom da se sačuva i zaštiti kulturna baština ovoga kraja. Čast nam je pozvati Vas na svečano otvorenje izložbe i radujemo se Vašem dolasku.