## Edukativna radionica: Grbovi, stari i novi...

U kontekstu realizacije kulturno-obrazovnog programa arhivske pedagogije nastavljena je dosadašnja suradnja s osnovnim i srednjim školama naše županije te je 07. lipnja u prostorijama Gradske knjižnice Vukovar održana interaktivna radionica s učenicima 3. razreda OŠ D. Tadijanovića Vukovar u pratnji učiteljice Kristine Čerine.

Radionica koja nosi naziv Grbovi, stari i novi… kroz igru i praktičan rad približava učenicima osnove heraldike, znanosti koja se bavi proučavanjem grbova. Učenici se upoznaju s osnovnim pojmovima i principima izrade grba, a također i nastanak i funkciju najranijih poznatih grbova. Na kraju su učenici izradili i predstavili svoje grbove.

U sklopu ljetnog programa Gradske knjižnice Vukovar u mjesecu srpnju i kolovozu održavat će se edukativne radionice heraldike i rodoslovlja koje će voditi arhivisti Irena Milobara i Branimir Peti.