## Održani Dani otvorenih vrata u Državnom arhivu u Vukovaru, Arhivski sabirni centar u Vinkovcima

U povodu Međunarodnog dana arhiva, koji se obilježava 09. lipnja, organizirana je manifestacija Dani otvorenih vrata DAVU-a od 05. do 09. lipnja 2017. godine.

Dani otvorenih vrata organiziraju se kako bi se šira javnost upoznala s baštinom koju Državni arhiv u Vukovaru čuva u svojim spremišnim prostorima te kako bi se posjetitelji upoznali s djelatnostima koje obavljaju arhivi.

Državni arhiv u Vukovaru ove su godine posjetili sudionici koji su dobili priliku obići Arhiv uz stručno vodstvo te su u obilasku posjetitelji dobili priliku zaviriti u zatvorena spremišta u kojima se čuva pisano povijesno gradivo Vukovarsko – srijemske županije od 18. stoljeća do danas. Također su posjetitelji upoznati s našom bogatom izdavačkom djelatnošću u prvom redu usmjerenu na objavljivanju izvornika arhivskog gradiva.